Prahovo

**Prahovo** je naselje u Srbiji u opštini Negotin u Borskom okrugu.

Prema popisu iz 2002. bilo je 1506 stanovnika (prema popisu iz 1991. bilo je 2296 stanovnika).

## Historija
Prahovo je industrijsko naselje zbijenog tipa udaljeno 9 -{km}- severoistočno od Negotina. Smešteno je na prosečno 60 metara nadmorske visine, na desnoj obali Dunava. Železničkom prugom i savremenim putem povezano je sa većim naseljima. Površina atara je 1.957 hektara.

Ostaci starije naseljenosti upućuju na znatnu starost naselja  (tragovi starog utvrđenja, lokaliteti Selište i Stara Kapela i drugi). Prvi put se pominje u turskim popisima u 16. veku (1530. godine) kao naselje sa 34 kuće. Godine 1586. je imalo 24 kuće, 1736 - 60 kuća, 1846 - 160, a 1866. godine 203 kuće. Današnje naselje je podeljeno na Prahovo (glavni deo naselja), Koloniju i Prahovo pristanište.

Između dva svetska rata u Prahovu su živele sledeće familije: Čorikić, Brsanović, Dragić, Trandafilović, Anucucojević, Brzulović, Prvujkić i Teodosijević, Brebulović, Udrić ili Čerčelović, Njenjulović, Avramović, Prahovljanović, Vojimirović, Ćirišanović, Jeremić, Mihajlović, Krekulović, Dimitrijević, Vladić ili Kostantinović, Rotarović, Predić, Miorić, Janković, Vojinović i Kicupranović, Andrejević, Kračunović, Šonić, Kalinucić, Gugić, Apanović, Čelojević, Abrašević, Stančulović, Tanasijević, Dragušinović, Popović, Buljigić, Fcurnjigić, Bobolanović, Caranović i mnoge druge.

Zavetina naselja je Sveta Trojica.

Pravoslavna crkva Vaznesenja Gospodnjeg u naselju je sazidana 1872. godine.

Stanovništvo Prahova je pravoslavno, a nacionalno se izjašnjava kao srpsko (93,29%), vlaško (3,12%) i ostali (3,59%). Prahovo je svrstano u vlaška naselja.

Prahovo je 1921. godine imalo 370 kuća i 1.914 stanovnika, 1948 - 566 kuća i 2.186 stanovnika, a 2002. godine 700 kuća i 1.495 stanovnika. Godine 2007. na privremenom radu u inostranstvu iz ovog naselja je oko 580 stanovnika (uglavnom u Austriji, Nemačkoj, Švajcarskoj i Americi).

Osnovna škola u naselju je počela sa radom 1882. godine. Školske 2006/2007. godine je imala 107 učenika.

Zemljoradnička zadruga u Prahovu je osnovana 1899. godine. (obnavljana 1921. i 1947. godine). Godine 1960. pripojena je Zemljoradničkoj zadruzi u Negotinu, zajedno sa zadrugama iz Dušanovca i Samarinovca. U periodu od 1950. do 1953. godine u Prahovu je radila i Seljačka radna zadruga „Dobrivoje Radosavljević-Bobi“ (prestala sa radom na osnovu odluke skupštine zadrugara). Električnu rasvetu Prahovo dobija 1931. godine (kada je izgrađena termo elektrana za potrebe železnice), Dom kulture 1950, telefonske veze sa svetom 1982. (1989. godine), a vodovod 1998. godine.

Kod Prahova Nemci su u Drugom svetskom ratu potopili više desetina sopstvenih brodova i čamaca da ne padnu u ruke Sovjetskom Savezu.

## Demografija
U naselju Prahovo živi 1257 punoletnih stanovnika, a prosečna starost stanovništva iznosi 44,0 godina (42,2 kod muškaraca i 45,8 kod žena). U naselju ima 488 domaćinstava, a prosečan broj članova po domaćinstvu je 3,08.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Saobraćaj

## Reference

## Vanjske veze

* Mape, aerodromi i vremenska situacija lokacija (-{Fallingrain}-)
* Satelitska mapa (-{Wikimapia}-)
* Gugl satelitska mapa (-{Maplandia}-)
* Plan naselja na mapi (-{Mapquest}-)